ดูแลตัวเองดีๆ รักษาโรคต้นเหตุ ดื่มน้ำและกินอาหารอย่างเหมาะสม ลองใช้สมุนไพร
เวลาเป็นไข้เรามักรู้สึกหนาว แต่จริงๆ แล้วอุณหภูมิร่างกายกลับสูงกว่าปกติ ต้องลดอุณหภูมิลงถึงจะรู้สึกอุ่นขึ้น ลองระบายความร้อนส่วนเกินของร่างกายโดยสวมใส่เสื้อผ้าบางๆ ดู หรือห่มผ้าบางๆ ไม่ก็ใช้ผ้าปูที่นอนแทน ถ้าเป็นไข้แล้วยิ่งใส่เสื้อกันหนาวหรือห่มผ้าหนาๆ อาจเป็นอันตรายได้ เพราะอุณหภูมิร่างกายจะสูงขึ้นกว่าเดิม ถ้าอุณหภูมิห้องสูงเกินไป จะทำให้ร่างกายระบายความร้อนส่วนเกินไม่ได้ แต่ก็อย่าปรับจนหนาวไป ที่เป็นไข้จนหนาวสั่น เพราะร่างกายเพิ่มอุณหภูมิภายในสูงขึ้น ถ้าห้องก็หนาวอีกต่อ อาจเป็นไข้หนักกว่าเดิม ถ้าห้องร้อนจนอึดอัด หายใจไม่ค่อยออก ต้องเปิดหน้าต่างหรือเปิดพัดลม ประคบให้ผิวชื้น จะช่วยลดไข้ได้ แต่ระวังอย่าปล่อยให้ร่างกายเย็นลงเกินไป ให้ประคบผ้าเปียกบิดหมาดที่หน้าผากและแขนขา หรือใช้ฟองน้ำชุบน้ำอุ่นมาประคบตามตัว ให้ใช้น้ำอุ่นนิดๆ หรืออุณหภูมิห้อง จะได้ไม่หนาวสั่นตอนประคบหรือเช็ดตามตัว  ถ้าเด็กมีไข้ ให้เช็ดตัวด้วยฟองน้ำแบบเดียวกัน คุณอาจจะเคยอ่านผ่านตามา ว่ามีคนแนะนำให้เอาแอลกอฮอล์ล้างแผลมาทาผิว จะช่วยลดไข้ได้ แต่บอกเลยว่าแอลกอฮอล์จะซึมลงผิว จนเกิดภาวะแอลกอฮอล์เป็นพิษ (alcohol poisoning) ได้ เพราะงั้นใช้น้ำอย่างเดียวดีกว่า! ถ้าไข้สูงจนไม่สบายตัว ให้ซื้อยาลดไข้กินเองได้ เช่น acetaminophen (Tylenol) หรือ ibuprofen อย่าลืมอ่านรายละเอียดที่ฉลากยาให้ดี จะได้ไม่กินยาเกินขนาด  Acetaminophen กินแล้วช่วยลดไข้ รวมถึงอาการปวด และอาการข้างเคียงต่างๆ ถ้าคุณมีปัญหาเรื่องตับ อย่าใช้ยา acetaminophen โดยไม่ปรึกษาคุณหมอก่อน แอสไพรินก็ใช้ลดไข้ได้ แต่ต้องใช้เฉพาะในผู้ใหญ่ ห้ามให้เด็กกิน เพราะมักเป็นสาเหตุของโรคอันตรายอย่าง Reye's syndrome  ยาพวกนี้กินแล้วจะสบายตัวขึ้น แต่ไม่ได้รักษาโรคอันเป็นสาเหตุทำให้คุณมีไข้ ถ้าสงสัยว่าตัวเองน่าจะติดเชื้อแบคทีเรีย สำคัญมากว่าต้องรีบไปหาหมอเพื่อตรวจรักษา และกินยาตามที่หมอสั่ง ร่างกายกำลังต่อสู้กับโรคต่างๆ ภายใน เพราะฉะนั้นคุณก็ต้องช่วยอีกแรงโดยนอนหลับพักผ่อนให้มากๆ ไม่ได้แปลว่าต้องนอนอยู่บนเตียงทั้งวัน แต่อย่าทำอะไรให้ร่างกายเหนื่อยหรืออ่อนเพลียก็พอ ทางที่ดีให้หยุดงานและลาโรงเรียน จะได้พักผ่อนเต็มที่ แถมไม่พาเชื้อไปติดเพื่อนร่วมงานหรือเพื่อนร่วมชั้น จะหาวิธีลดไข้ได้เหมาะสมตรงจุดที่สุด ต้องรู้สาเหตุว่าอะไรทำให้คุณไข้ขึ้นซะก่อน มีอาการอะไรจดไว้ให้หมด แต่ถ้าอาการต่างไปจากโรคหรือไวรัสทั่วไป เช่น เจ็บคอหรือเจ็บหู ก็ควรไปหาหมอเพื่อตรวจรักษาเพิ่มเติม  ไปหาหมอด่วน ถ้ามีอาการสับสน มึนงง หายใจหรือเคลื่อนไหวลำบาก ปากหรือเล็บเขียว ชักเกร็ง คอแข็ง หรือปวดหัวรุนแรง ถ้าเด็กมีไข้สูง อาจกระตุ้นให้เกิด febrile seizure หรือไข้ชักได้ ถึงปกติจะไม่อันตราย และไม่ได้เป็นสัญญาณบอกโรคอื่นที่ร้ายแรงกว่า แต่ก็ควรพาลูกไปหาหมอตั้งแต่ชักครั้งแรก ถ้าชักนานเกิน 2 - 3 นาทียิ่งต้องเรียกรถพยาบาล หรือขับรถพาลูกไปแผนกฉุกเฉินทันทีหลังเด็กหยุดชัก ถ้าหมอตรวจแล้วพบว่าติดเชื้อแบคทีเรีย เช่น คออักเสบ (strep throat) หรือติดเชื้อในระบบทางเดินปัสสาวะ (urinary tract infection) มักจ่ายยาปฏิชีวนะให้ ถ้ากินตามที่คุณหมอสั่ง ไข้และอาการอื่นๆ ก็จะหายไปใน 2 - 3 วัน  อย่าใช้ยาปฏิชีวนะถ้าป่วยเพราะเชื้อไวรัส เช่น หวัดหรือไข้หวัดใหญ่ เพราะใช้รักษาอาการจากไวรัสไม่ค่อยได้ กินยาปฏิชีวนะให้ครบตามที่คุณหมอสั่ง ถึงจะอาการดีขึ้นแล้วก็ยังต้องกินจนหมด จะได้แน่ใจว่าไม่เหลือแบคทีเรีย แถมป้องกันไม่ให้ร่างกายดื้อยา ปกติเป็นไข้ก็ไม่น่าเป็นห่วงอะไร แต่จะอันตรายก็ต่อเมื่อไข้สูงเกินไป หรือไข้ขึ้นต่อเนื่องไม่ยอมลง ถ้าคุณหรือลูกมีอาการแบบนี้ต้องรีบหาหมอทันที  ถ้าเป็นเด็กอายุไม่เกิน 3 เดือน ให้พาไปหาหมอถ้ามีไข้ 38°C (ประมาณ 100°F) ขึ้นไป ถ้าเป็นเด็กอายุ 3 - 12 เดือน ให้พาไปหาหมอถ้ามีไข้ 39°C (ประมาณ 102°F) ขึ้นไป ถ้าเป็นเด็กโต ไปจนถึงผู้ใหญ่ ควรไปหาหมอถ้ามีไข้ 40.6°C (ประมาณ 105°F) ขึ้นไป และไม่ลดลงทั้งๆ ที่รักษาตัวเองด้วยวิธีต่างๆ แล้ว ถ้ามีไข้สูงเกิน 42°C (ประมาณ 107°F) ต่อเนื่องนานๆ อาจถึงขั้นช็อคหรืออันตรายต่อสมองได้ถ้าไม่รีบไปโรงพยาบาล ต้องไปหาหมอเช่นกันถ้าเป็นไข้นานเกิน 48 - 72 ชั่วโมง หรือนานเกิน 24 - 48 ชั่วโมงในกรณีที่เป็นเด็กเล็กไม่เกิน 2 ขวบ บางทีที่เป็นไข้อาจเพราะโรคแพ้ภูมิตัวเองแบบเรื้อรัง (chronic autoimmune) และอาการอักเสบต่างๆ เช่น โรคพุ่มพวง/โรคแพ้ภูมิตัวเอง (lupus), โรคหลอดเลือดอักเสบ (vasculitis) และโรคลำไส้ใหญ่อักเสบชนิดเป็นแผล (ulcerative colitis) วิธีลดไข้จากโรคพวกนี้ ก็คือให้คุณหมอวางแผนรักษาโรคต้นเหตุ  ถ้าคุณมีโรคเรื้อรังอะไร ควรไปหาหมอเมื่อมีไข้ บางทีการที่คุณมีไข้ ก็เป็นสัญญาณเตือนของโรคร้ายแรงได้ เช่น มะเร็ง เพราะงั้นควรไปหาหมอถ้าเป็นไข้นาน ไม่ยอมหาย ถ้าคุณเป็นไข้หลังตากแดดนานๆ หรืออยู่ในที่ที่อากาศร้อนจัด อาจเกิดจากภาวะตัวร้อนเกิน (hyperthermia หรือ heat stroke) เพราะร่างกายพยายามระบายความร้อนให้เร็วที่สุด  อาการอื่นๆ ของ heat stroke ก็เช่น อ่อนแรง คลื่นไส้ สับสนมึนงง วิงเวียน และอาการทางสมองอื่นๆ คนที่เป็น heat stroke ห้ามรักษาเอง ต้องไปโรงพยาบาลทันที ถ้าไม่แจ้งหน่วยฉุกเฉินก็ต้องให้ใครขับรถไปส่ง ระหว่างรอหมอ ให้พยายามลดอุณหภูมิร่างกาย โดยถอดเสื้อผ้าให้เหลือชั้นเดียวหรือเหลือแต่เสื้อผ้าบางๆ เช็ดตัวด้วยน้ำเย็น ย้ายไปอยู่ที่เย็นๆ อากาศถ่ายเทสะดวก และดื่มน้ำเย็นเยอะๆ พอมีไข้แล้วร่างกายมักขาดน้ำ ทำให้มีอาการต่างๆ ตามมา ถ้าดื่มน้ำเยอะๆ จะทำให้รู้สึกดีขึ้น ร่างกายก็ต่อสู้กับเชื้อโรคได้ง่ายกว่าเดิม  ต้องพิจารณาจากหลายปัจจัย ถึงจะรู้ว่าต้องดื่มน้ำมากแค่ไหน รวมถึงน้ำหนักตัวและความหนัก-เบาของกิจกรรมที่ทำด้วย แต่ปกติผู้ใหญ่ควรดื่มน้ำ 9 - 13 แก้วต่อวัน  น้ำเปล่านี่แหละดีต่อร่างกายที่สุด แต่จะดื่มน้ำผลไม้ เครื่องดื่มเกลือแร่เจือจาง (น้ำ 1 ส่วนต่อเครื่องดื่มเกลือแร่ 1 ส่วน) หรือใช้ผงเกลือแร่อย่าง Pedialyte ก็ได้ เน้นอาหารที่มีคุณค่าทางอาหารสูงและย่อยง่าย ร่างกายจะได้แข็งแรง หายป่วยและฟื้นตัวเร็ว ให้เน้นผักผลไม้ และหลีกเลี่ยงอาหารฟาสต์ฟู้ด  โปรตีนไขมันต่ำและไขมันดีจากแหล่งอาหารอย่างน้ำมันมะกอกก็สำคัญมาก กินอาหารที่มีโปรไบโอติกส์ (probiotics) ตามธรรมชาติ เช่น โยเกิร์ต ร่างกายจะสู้กับเชื้อโรคได้ดีกว่าเดิม อาจจะกินอาหารเสริมหรือวิตามินรวมด้วย สุขภาพโดยรวมจะได้แข็งแรง ไม่ก็กินวิตามินซี กับกรดไขมันโอเมก้า-3 จะได้เสริมสร้างภูมิคุ้มกัน ลดการอักเสบ แต่ทางที่ดีให้ปรึกษาคุณหมอก่อน โดยเฉพาะถ้าปกติกินยาอื่นอยู่แล้ว คือกินอาหารที่เหลวๆ หรือเป็นน้ำบ้าง ไม่ต้องถึงกับงดอาหารปกติไปเลย เพราะจะช่วยเพิ่มน้ำให้ร่างกาย แถมย่อยง่าย ที่แนะนำก็เช่น ไอติมหวานเย็น หรือซุป ถึงจะไม่มีหลักฐานทางวิทยาศาสตร์มารองรับ แต่หลายคนก็เชื่อว่าสมุนไพรต่างๆ ทำให้ร่างกายสู้โรคภัยได้ดีมีประสิทธิภาพขึ้น แถมช่วยลดอาการอักเสบ ให้ซื้อชาที่มีส่วนผสมที่มีประโยชน์ หรือชงชาเองซะเลย โดยแช่สมุนไพรในน้ำ หรือชงจากสมุนไพรแบบผง ต่อไปนี้คือสมุนไพรที่กินแล้วช่วยลดไข้ได้  ชาเขียว ต้นเล็บแมว (Cat's claw) เห็ดหลินจือ Milk thistle (ตระกูลเดซี่) ฟ้าทะลายโจร ถ้าเป็นไข้แบบไม่ต้องใช้ยาปฏิชีวนะหรือหาหมอ ให้ลองรักษาโดยใช้ยาแบบ homeopathic คือกระตุ้นให้ภูมิคุ้มกันรักษาตัวเอง ถึงจะเป็นยาจากธรรมชาติ แต่ก็ยังไม่มีหลักฐานทางวิทยาศาสตร์ยืนยันว่าได้ผลแค่ไหนหรือปลอดภัยไหม เพราะงั้นควรปรึกษาคุณหมอก่อนว่าเคสของคุณใช้ได้ไหม ต่อไปนี้คือส่วนผสมที่ใช้ลดไข้ได้ตามธรรมชาติ  โหราเดือยไก่ (Aconitum) ผึ้ง (Apis mellifica) Belladonna (ตระกูลมะเขือ) Bryonia (ตระกูลน้ำเต้า) Ferrum Phosphoricum Gelsemium (เป็นพืชมีพิษ)
อย่าใส่เสื้อผ้าหนาหรือหลายชั้น. ปรับอุณหภูมิห้องให้เหมาะสม. ใช้น้ำช่วยระบายความร้อน. ซื้อยากินเอง. พักผ่อนเยอะๆ. ประเมินความรุนแรงของอาการ. กินยาปฏิชีวนะ. เมื่อไหร่ถึงไข้สูงจนน่าเป็นห่วง. รักษาโรคเรื้อรัง. ถ้าเป็นไข้เพราะสภาพแวดล้อม ต้องไปหาหมอทันที. ดื่มน้ำเยอะๆ. กินอาหารที่มีประโยชน์. กินอาหารเหลว. ดื่มชาสมุนไพรล้างพิษ. ใช้วิธีกระตุ้นภูมิคุ้มกัน (homeopathic medicines).
https://www.wikihow.com/Get-Rid-of-a-Fever https://www.wikihow.com/Get-Rid-of-a-Fever https://www.wikihow.com/Get-Rid-of-a-Fever https://www.wikihow.com/Get-Rid-of-a-Fever
Taking Good Care of Yourself Treating the Cause Eating and Drinking Properly Trying Home Remedies